Kun yhteisön tavaramerkistä annetun asetuksen N:o 40/94 7 artiklan 1 kohdan c alakohdassa kielletään kuvailevien merkkien tai merkintöjen rekisteröiminen yhteisön tavaramerkiksi, sillä pyritään siihen yleisen edun mukaiseen tavoitteeseen, että merkkejä tai merkintöjä, joilla kuvaillaan sen tyyppisten tavaroiden tai palveluiden ominaisuuksia, joita varten rekisteröintiä haetaan, on jokaisen saatava vapaasti käyttää. Tällä säännöksellä estetään siis se, että ainoastaan yksi yritys saisi käyttää tällaisia merkkejä tai merkintöjä sen vuoksi, että ne on rekisteröity tavaramerkiksi. Mainitun säännöksen soveltamiseksi on tutkittava, onko ainakin yksi kyseisen merkin mahdollisista merkityksistä sellainen, että se ilmaisee asianomaisten tavaroiden tai palvelujen ominaisuuden.

Tavaramerkki, joka muodostuu sellaisesta uudissanasta tai sanasta, joka puolestaan muodostuu osista, joista jokainen kuvailee niiden tavaroiden tai palvelujen ominaisuuksia, joita varten rekisteröintiä on haettu, itsekin kuvailee näiden tavaroiden tai palvelujen ominaisuuksia asetuksen N:o 40/94 7 artiklan 1 kohdan c alakohdassa tarkoitetulla tavalla, paitsi jos on olemassa havaittavissa oleva ero yhtäältä kyseisen uudissanan tai sanan ja toisaalta niiden osien, joista kyseinen uudissana tai sana muodostuu, pelkän summan välillä. Tämä edellyttää sitä, että sen takia, että yhdistelmä on tavanomaisesta poikkeava kyseisten tavaroiden tai palvelujen osalta, kyseinen uudissana tai sana luo vaikutelman, joka on riittävän kaukana siitä vaikutelmasta, joka syntyy kyseisen uudissanan tai sanan muodostavien osien välittämien ilmausten pelkästä yhdistämisestä, jolloin uudissana tai sana on enemmän kuin kyseisten osien summa. Tältä osin on myös olennaista, että kyseessä olevaa sanaa analysoidaan ottaen huomioon soveltuvat sananmuodostus- ja kielioppisäännöt.

Jotta sellaisesta sanasta tai uudissanasta, joka syntyy eri osien yhdistämisestä, muodostuvaa tavaramerkkiä voitaisiin pitää yhteisön tavaramerkistä annetun asetuksen N:o 40/94 7 artiklan 1 kohdan c alakohdassa tarkoitetulla tavalla kuvailevana, mahdollinen kuvailevuus on todettava kunkin näiden osien osalta ja tämän lisäksi myös sanan tai uudissanan itsensä osalta.

Ei ole osoitettu, että sanamerkillä Homezone, jonka yhdellä mahdollisista merkityksistä tarkoitetaan kodin aluetta tai lähialuetta ja jota on haettu rekisteröitäväksi yhteisön sanamerkiksi Nizzan sopimukseen pohjautuvan luokituksen luokkaan 38 kuuluvia kaukoviestintäpalveluja varten, voitaisiin osoittaa kyseiseen luokkaan kuuluvaa kaukoviestintäpalvelua tai yhtä sen ominaisuuksista yhteisön tavaramerkistä annetun asetuksen N:o 40/94 7 artiklan 1 kohdan c alakohdassa tarkoitetulla tavalla, koska kyseinen merkki on omiaan osoittamaan käyttäjälle, joka on alueella, jonka se itse on määritellyt, matkapuhelinpalvelun alennettua hinnoittelua, tarkentamatta, miltä osin kyseinen merkki sisältää viittauksen hinnan käsitteeseen, ja sillä voidaan tästä syystä osoittaa kaukoviestintäpalvelua, jolle on ominaista erityinen hinnoittelumalli. Näin ollen ei voida katsoa, että kyseinen tavaramerkki on kuvaileva myös muiden mainittuun luokkaan 38 kuuluvien palvelujen osalta pelkästään sen perusteella, että kyseiset palvelut liittyvät matkapuhelinpalveluun, johon kuuluu ”homezone”-hinnoitteluvaihtoehto.

Ei ole myöskään osoitettu, että tavaramerkki Homezone, jota on haettu rekisteröitäväksi luokkaan 9 kuuluvia ”äänen ja kuvien tallennus-, siirto- ja toistolaitteita; magneettisia tietovälineitä; tietojenkäsittelylaitteita ja tietokoneita” varten, saattaisi osoittaa näitä tavaroita tai yhtä niiden ominaisuuksista. Kyseisten tavaroiden kyky mahdollistaa sellaisen matkapuhelinpalvelun toimiminen, jolle on ominaista kyseisen palvelun käyttäjän sijaintiin perustuva hinnoittelu, ei ole omiaan määrittelemään sellaisen suoran ja konkreettisen yhteyden olemassaoloa, jonka kohdeyleisö voisi muodostaa sanan ”homezone” ja kyseisten tavaroiden välillä. Se ei näin ollen ole omiaan osoittamaan, että merkki Homezone, joka ei myöskään merkitykseltään liity millään tavalla hinnan käsitteeseen, on tällaisia tavaroita tai tiettyjä niiden ominaisuuksia kuvaileva.

Samasta syystä ei ole osoitettu, että sanamerkillä Homezone, jota on haettu rekisteröitäväksi luokkaan 42 kuuluvia ”insinööripalveluja; tietokoneohjelmointia, ohjelmointipalveluja, teknisten lausuntojen antamista, teknistä neuvontaa ja asiantuntijalausuntojen antamista, tietojenkäsittelylaitteiden ja tietokoneiden vuokrausta, tietoliikennelaitteiden teknistä projektisuunnittelua ja suunnittelua” varten, voitaisiin osoittaa näitä tavaroita tai yhtä niiden ominaisuuksista.

Lopuksi ei ole osoitettu, että sanamerkillä Homezone, jota on haettu rekisteröitäväksi mainittuun luokkaan 42 kuuluvia ”verkon ylläpitäjän, tiedonvälittäjän ja palveluntarjoajan palveluja, nimittäin tietokantojen käyttöaikojen välittämistä ja vuokrausta; tutkimuksia tietoliikennetekniikan alalla; tietokantaohjelmistojen ajantasaistamista; tietojen tallentamista tietokonetietokantoihin; tietokantaohjelmistojen päivittämistä; tietokantaohjelmistojen asennusta ja huoltoa; tietopankkien käyttöajan vuokrausta” varten, voitaisiin osoittaa näitä palveluja tai yhtä niiden ominaisuuksista. Sen lisäksi, että perustelulla, jonka mukaan kyseiset palvelut ovat ”tarpeellisia palveluparametrien (esimerkiksi käyttäjän määrittämän kotialueen sijainti ja laajuus) ja puhelinlaskun kannalta tarpeellisten yhteystietojen keräämiseksi ja käsittelemiseksi”, ei voida selvittää kunkin kyseisten palvelujen ryhmän osalta sitä, miltä osin nämä palvelut ovat tarpeellisia matkapuhelinpalvelun parametrien ja puhelinlaskun kannalta tarpeellisten yhteystietojen keräämiseksi ja käsittelemiseksi maantieteellisen sijainnin ja käyttäjän kotialueen laajuuden osalta, sillä ei näet voida myöskään osoittaa merkin Homezone olevan tällaisia palveluja tai joitakin niiden ominaisuuksia kuvaileva. Kyseisestä perustelusta ei ilmene, että kohdeyleisö ymmärtää heti ja ilman lisäpohdintoja merkin Homezone yhden näiden palvelujen ominaisuuden kuvaukseksi.

(ks. 33, 37, 48, 49, 53, 60, 61, 66 ja 68 kohta)